da id da da da da da da da da da da da en
DNA er et kæmpestort kemisk molekyle med indbygget alfabet. DNA ligner en vindeltrappe, og siderne i vindeltrappen består af sukker og fosfat. Trinene består af fire forskellige ”bogstaver” A, T, C og G og er ”bogstaver”, der beskriver al den information din krop indeholder. Midten af DNA’et er bundet sammen af svage bindinger.
Vidste du at: Dit DNA kan nå ud til solen og tilbage igen – 600 gange! Én enkelt celles DNA indeholder lige så meget information som en bogstabel på 50-70 meter.
Vidste du at: vi har 60% af vores gener tilfælles med bananfluer og 85% med mus.
Når cellen deler sig, skal DNA også kopieres. Det sker ved at DNA lynes i midten i de svage bindinger, og vi ved at A passer til T, og C til G, så nu sætter cellen de manglende bogstaver (baser) på og danner den manglende halvdel af strengen.
Mutationer er fejl i DNA, hvor en base kan slettes, indsættes eller udskiftes. Det skader normalt cellen, men den har heldigvis værktøjer til at reparere de fleste fejl. Her kommer A-T og C-G igen til nytte, for hvis A er ødelagt på den ene streng, så kan cellen “regne ud”, at der skal sættes et T på den anden streng.
DNA kopieres ved at den lynes op på midten, og den manglende streng opbygges af nye baser.
Biologividen.dk er finansieret af BioCosmos
Har du feedback? Klik her for at sende os en besked